Здравейте,


Наскоро загубих родител, от който аз и брат ми сме единствени наследници. Тъй като от 20 години със моето семейство сме в чужбина, в страна от ЕС., притежавам друго гражданство, което не ми позволява да притежавам и българско такова. Преди около две години получих указ за отписване от българско гражданство. 


Сега искам да прехвърля моят дял на брат ми, но според там фигурирам с българските ми данни, с които реално не мога да се удостоверя.


Какви документи ще са ми необходими, за да се направи прехвърлянето имайки предвид конкрекният казус?




Получих наследство, но вече съм отписан от българско гражданство
================================================================

 

Здравейте, г-н Генов,


в България се издава документ за идентичност на имената, като със същия може да се снабдите от съответната община по последния Ви постоянен адрес.




Здравейте г-н Генов,


Според мен указът за освобождаването Ви от българско гражданство няма да бъде достатъчен за прехвърляне на идеалната част от наследството.


Ще е необходимо от държавата в ЕС, в която живеете, да се снабдите с документ за идентичност на имената, с който да докажете, че българските Ви имена и новите Ви имена принадлежат на едно и също лице.  

Това може и да не се наложи, ако в документа, с който сте придобили гражданство, пише, че се променят имената – както и какви са новите и старите Ви имена.


Тези документи ще трябва да се представят в оригинал, с превод и съответната легализация. Ако не искате да давате някой от тях в оригинал, можете да му направите нотариално заверен препис при нотариус в държавата Ви.


Разбира се, пред нотариуса ще Ви трябва и удостоверението за наследници и може би препис-извлечение от акта за смърт, които вече имате.  

Имайте предвид, че можете и да направите отказ от наследство (със същите документи, пред районен съд и ако не сте приели наследството), който ще уголеми дела на брат Ви от наследството.




Здравейте,


Преди всичко Ви благодаря за бързия отговор.  

При все това за мен неяснотата остава. Може би аз не съм обяснил изчерпателно кое ме притеснява. В случая става въпрос, какви документи ще са необходими за прехвърляне на идеалната част, имайки предвид тези, които ще трябва да удостоверяват промяната на гражданството, а оттам имена и какви ли още не производни от тази промяна, документи.  

По просто казано – в удостоверението за наследници фигурирам с личните ми данни от времето, когато имах българско гражданство. Актуалните ми данни са различни – друго гражданство, а оттам промени на бащино и фамилно име, и т.н.  

В случая не знам дали указа за отписване /освобождаване/ от бг гражданство и подписан от вицепремиера е достатъчен документ за удостоверяване, че лицето от удостоверението за наследници и лицето с новото гражднаство са едно и също, като по този начин може да бъде извършено прехвърлянето.


Благодаря Ви!




Здравейте, г-н Генов, 


за прехвърлянето на съответна идеална част от имот е необходимо снабдяването с удостоверение за наследници, удостоверение за данъчна оценка, документи за собственост, кадастрална скица или схема. 


Поздрави,  

адв. Николина Митова


